Sa chnuasach seo, tá an grá agus an ghruaim, an trócaire agus an easpa trócaire, an bhrúidiúlacht agus an chneastacht shéimh mhín. Tá an greann go láidir ann, agus saibhreas álainn canúnach na teanga. Tá neart aicsin is eachtraíochta ann fosta – agus is léir ó na radhairc troda go bhfuil taithí mhaith ag an údar ar an chomhrac fhisiciúil agus go bhfuil sé breá ábalta cur síos réalaíoch a thabhairt ar an ábhar sin. I gcuid de na scéalta stairiúla, tá an eachtraíocht chróga agus an greann, an feall agus an dilseacht fite fuaite ina chéile go healaíonta.